คือเดือนนี้มี ปจด ครั้งแรกของเดือนวันที่13 กพ แล้วก็กินยาคุมฉุกเฉินวันที่ 18 กพ แล้ววันที่ 23 กพ ประจำเดือนมาอีก1ครั้งทีอะคะ เป็นสีดำ มีปริมาณเยอะ อยากถามว่ามันคืออาการของอะไรคะคุณ รบกวนช่วยตอบด้วยนะคะ
สวัสดีค่ะ หากได้ทานยาคุมฉุกเฉินในวันที่ 18 ก.พ. การมีเลือดออกในวันที่ 23 ก.พ. น่าจะเป็นเลือดที่เกิดจากผลข้างเคียงของยาได้ ไม่ใช่ประจำเดือน เพราะประจำเดือนเพิ่งมาไปเมื่อวันที่ 13 ก.พ.ทั้งนี้หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน และอาจมีปริมาณมากหรือน้อยก็ได้ ทั้งนี้ เลือดที่ออกถือเป็นผลข้างเคียงจากยา ไม่ใช่ประจำเดือนจริงๆ ส่วนประจำเดือนจริงๆ นั้น มักมาในช่วงเวลาเดิม หรืออาจมาช้ากว่าปกติก็ได้